ཆོས་དང་རིག་གཞུང་བེད་སྤྱོད་བྱས་ནས་མི་གཞན་ལ་གནོད་པ་བྱེད་མཁན་རྣམས་མེད་པ་བཟོ་དགོས།ལས་ཀ་འདི་འདྲ་མཚམས་འཇོག་དགོས།རྡོ་རྗེ་ཤུགས་ལྡན་གནད་དོན་སྐོར་ལྟ་ན།ཕྱོགས་གཅིག་ནས་ཡག་པོ་ཡིན་ཟེར་མཁན་ཡོད་ལ།ཕྱོགས་གཅིག་ནས་སྡུག་ཅག་རེད་ཟེར་མཁན་ཡང་ཡོད།ཁ་ཆེའི་ཆོས་ལུགས་ལའང་།ཕྱོགས་གཅིག་གི་ཡག་པོ་དང་ཕྱོགས་གཅིག་གི་སྡུག་ཅག་བཤད་མཁན་ཡོད།དེ་ག་ནང་བཞིན་ཡི་ཤུ་ལ་ཡང་ཆོས་ལུགས་ཡག་པོ་མིན་བཤད་མཁན་དང་ཆོས་ལུགས་འདི་ཧ་ལས་པའི་ཡག་པོ་རེད་བཤད་མཁན་ཡང་ཡོད།ཧིན་དུ་ལའང་གཅིག་པ་རེད།ཡ་ཧུ་ད་པ་ལའང་གཅིག་པ་ཡིན་པས་ཆོས་ལུགས་ཀྱི་གནད་དོན་རྫོགས་ཡ་ཡོད་མ་རེད།ཆོས་དང་རིག་གཞུང་།མི་རིགས་སོགས་ཀྱི་དོན་དུ་ཕན་ཚུན་མ་དགའ་ཕྲག་དོག་བྱེད་ནས་དུས་ཚོད་འཕྲོ་བརླག་གཏོང་གིན་ཡོད་རེད་མ་ཏོག་དོན་གནད་ཡོད་མ་རེད།གནད་དོན་འདིའི་སྐོར་བཤད་ནས་དུས་ཚོད་འཕྲོ་བརླག་གཏོང་དགོས་ཡ་ཡོད་མ་རེད།ང་ཚོའི་མི་ཚེ་ཐུང་ཐུང་དེའི་དུས་ཚོད་ཐུང་ཐུང་དེ་གཞན་ལ་བརྩེ་བ་སྤྲོད་ཡ།བཟོད་པ་སྒོམ་ཡ།བྱམས་སྙིང་རྗེ།རྡོ་རྩ་གཅིག་སྒྲིལ་སོགས་ལ་སྐྱེལ་ནས་སྡོད་ཐུབ་ན་ཤིན་ཏུ་ལེགས།ངས་རྡོ་རྗེ་ཤུགས་ལྡན་བསྟེན་ན་འདྲ་མི་བསྟེན་ན་འདྲ་ང་གནས་འདིར་སྡོད་དགོས།ཁྱེད་ཀྱི་རྡོ་རྗེ་ཤུགས་ལྡན་བསྟེན་ན་འདྲ་མི་བསྟེན་ན་འདྲ་ཁྱོད་ཡང་འདིར་གནས་དགོས།དགོས་དོན་གཙོ་བོ་འདི་ང་སྡུག་ཅག་དང་ཁྱེད་སྡུག་ཅག་ཡིན་མིན་སྐོར་ཡང་མ་ཡིན།གཅིག་གི་གཅིག་ལ་མེད་པ་བཟོ་དགོས་ཡ་སྐོར་ཡང་མ་ཡིན།དགོས་དོན་གཙོ་བོ་ནི་ང་ཚོ་སྤྱི་ཚོགས་ནང་རྡོ་རྩ་གཅིག་སྒྲིལ་བྱེད་ཏེ་བཟོད་སྲན་ཆེན་པོའི་ངང་ནས་སྡོད་དགོས་པ་དང་ཆོས་དད་རང་དབང་ཡོད་དགོས་པ་དེ་རེད།གཙོ་བོ་དེ་རེད།དེ་ནས་བོད་པའི་དབུ་ཁྲིད་ཡོན་ཏན་དང་ལྡན་པའི་དེང་དུས་ཀྱི་མི་ཞིག་དགོས་ཀྱི་ཡོད་པས།ངོ་རྒོལ་བྱེད་མཁན་ཚོ་ལ་བཤད་ཐུབ་མཁན་ཞིག་དགོས།